חשבון אימייל עסקי משתמש בשם הדומיין המותאם של החברה, למשל example@businessname.com. להבדיל, באימייל אישי בדר"כ משתמשים בשם הדומיין של נותני השירות – לדוגמא example@gmail.com. עם אימייל עסקי, המותג שלכם ייראה מקצועי ואמין – דבר קריטי אם אתם מנהלים עסק קטן אונליין. באופן כללי, לקוחות נוטים לחשוד יותר בחברות שמשתמשות באימיילים אישיים, מאחר שכל אחד ואחת יכולים ליצור אימייל אישי בקלות ובחינם. אימייל עסקי יכול להבדיל את העסק שלכם מחברות מפוקפקות, לחזק את האותנטיות של המותג שלכם, ולעורר אמון בלקוחות שלכם.